<classify> KULWA MZEE DAR ES SALAAM ALIYEKUWA Waziri wa Serikali ya awamu ya tatu, EdgerMaokola Majogo, ametajwa katika kesi ya uhujumu uchumi inayomkabili mfanyabiasharaMohamed Yusufali na wenzake wawili, kwamba alimdhamini Alhaji Kilahama kukopaDola za Marekani 500,000 kwa kampuni ya washtakiwa. Hayo yalidaiwa jana katika Mahakama Kuu, Divisheni ya Makosa ya Rushwa na UhujumuUchumi, wakati shahidi wa kwanza, Dimon Mwakababu, ambaye ni Mkuu wa Taasisi ya Kuzuia na Kupambana naRushwa Takukuru Wilaya ya Pangani alipokuwa akitoa ushahidi mbele ya Jaji Lilian Mashaka. Shahidi alidai Majogo aliyewahi kuwa Waziri wa Nishati naMadini, alimdhamini Alhaj Kilahama aliyechukua mkopo wa Dola 500,000 kutokaKampuni ya Superial Financing Solution inayomilikiwa na washtakiwa. Akiongozwa na Wakili wa Serikali Mwandamizi, ChristopherMaigwa, alidai mkopo huo uliombwa Novemba 19, mwaka 2014 ambapo fomu ya mkopohuo iliambatanishwa na tathmini ya nyumba ya Majogo iliyopo Msasani Peninsula,yenye thamani ya Sh 1,580,000,000. Alidai mkopo ulikuwa wa muda wa mwaka mmoja kwa riba yaasilimia 30. Shahidi aliendelea kutolea maelezo fomu nyingine zamikopo ikiwemo ya James Masanja, aliyechukua mkopo wa Sh milioni tatu kwa ribaya asilimia 30. Alidai katika fomu inaonyesha mkopo uliombwa Agosti 4,mwaka 2014 na moja ya viambatanisho vilivyopo ni fomu ya Kampuni ya SuperialFinacing Solution ya makubaliano ya mauzo ya gari aina ya Noah, muuzaji akiwakampuni hiyo, na mnunuzi akiwa Moshi Kembo na gari iliuzwa. Shahidi alidai fomu nyingine ya maombi ya mkopo ya JohaKilabuka aliyeomba mkopo wa Sh milioni 5.5 kwa mwezi mmoja kwa riba ya asilimia30 ambapo chini ya fomu kuna manenoyaliyoandikwa kwa mkono yanayosomeka nimepokea dhahabu katika hali nzuri nasalama Septemba 30, mwaka 2013. Washtakiwa wengine katika kesi hiyo ni Alloycious Gonzagana Isaack Kasanga ambao katika kesi hiyo wanakabiliwa na jumla ya mashtaka 45yaliwemo ya kula njama, kughushi, kuwasilisha nyaraka za uongo, utakatishajifedha na kuisababishia Serikali hasara ya Sh 2,967,959,554 na dola za Marekani 12,507.  <topic>: KITAIFA 